Mancare de spanac cu usturoi 

Ingrediente:
● Spanac verde la legatura - 2 kg  (atat a avut legatura mea)
● Ceapa alba - 1 buc 
● Bulion de rosii - 4 linguri  (adaptati dupa ce textura vreti sa fie spanacul, vedeti in pasi detalii)
● Ulei de floarea soarelui - 2 linguri 
● Sare - 1 lingurita  (puneti dupa gust)
● Usturoi - 2 buc  (2 catei sau 1 lingurita pudra de usturoi granulat)

Mod de preparare:
1. Aici o poza cu "mastodontul" meu din piata, de 2 kg - sa vedeti la pasii de mai jos in ce se va transforma.
2. Am luat o foarfeca si cu multa rabdare si atentie am ales frunzele de spanac - le-am taiat de pe tulpini si le-am aruncat pe cele care erau urate. Toata gramada de frunze am pus-o in chiuveta de la bucatarie (bineinteles curatata bine inainte), am blocat apa, sa se umple chiuveta bine si sa acopere frunzele generos.
3. Pe urma am luat frumos si am agitat cu mainile frunzele, sa se spele bine si sa treaca pamantul si nisipul de pe ele in apa. Luati apoi cu mainile cate o partida de frunze, scuturati de apa si le puneti intr-un bol mai mare.
Dati drumul la apa din chiuveta, spalati-o bine de nisipul lasat de frunze. Puneti din nou spanacul in chiuveta, lasati multa apa si repetati toata procedura inca 2 ori. Asta ca sa fiti siguri ca nu o sa aveti nisip si pamant in mancarea de spanac.
Candva demult eu spalam spanacul fiecare frunza separat - imi lua cam 1 ora toata procedura si mi se facea alehamite. Aceasta metoda cu chiuveta am vazut-o la Julia Child, mi se pare ingenioasa.
4. In acest timp cat va "jucati" cu frunzele puteti pune sa fiarba o oala mai maricica cu apa - adaugati putina sare in ea. Cand incepe sa fiarba puneti frunzele de spanac curate si observati magia - gramada de frunze se inmoaie si se transforma in ceva putin... Adaugati in reprize spanacul daca nu va incape toata cantitatea, pe parcurs se face loc in oala.
Lasati 1-2 minute, sa se opareasca bine.
5. Apoi turnati toata treaba intr-o sita pozitionata in chiuveta si scuturati bine sa iasa apa.
6. Si iar o mica smekerie de la Julia Child - puneti din nou spanacul in cratita si turnati apa rece peste el. Veti observa ca isi pastreaza culoarea aia verde frumoasa dupa aceasta procedura.
7. Iarasi treceti spanacul prin sita si apoi cu mainile strangeti bine de el sa iasa toata apa.
Asta a ramas din ditamai 2 kg de frunze si tulpini...
8. Acum incepem sa-l pregatim si asezonam - intr-o tigaie am pus o ceapa tocata marunt, 2 linguri de ulei si jumatate de pahar de apa - asta pt a cali ceapa sanatos, dietetic.
9. Pana se caleste ceapa, spanacul se marunteste bine cu un cutit.
10. Dupa ce se inmoaie bine ceapa, adaugati bulionul de rosii si amestecati - eu am avut un fel de bulion de casa din mai multe legume, mai aromat - promit reteta in vara.
11. Apoi adaugati spanacul maruntit - amestecati bine si lasati 5-10 minute la foc mic sa se caleasca si patrunda. Daca vreti spanacul mai lichid adaugati mai mult bulion de rosii sau supa de legume.
Mie imi place asa consistent, sa nu fie ca un terci sau pasta.
12. Dupa 5-10 minute adaug usturoiul pisat si sare dupa gust si gata, stingeti focul si savurati.
13. Il puteti servi si cald si rece, ca mancare sau ca un pate pe paine - este delicios cu orice va place.
Pofta Buna!
PS. Isi schimba putin culoarea aceea verde frumoasa dupa ce adaugati bulionul.